




Výročná správa za rok 2025



OP Varadka, s.r.o., r.s.p.











1. Identifikácia spoločnosti
Názov spoločnosti: OP Varadka, s.r.o., r.s.p.
Zápis v OR: Spoločnosť je zapísaná v Obchodnom registri Okresného súdu Prešov, oddiel Sro, vložka č. 40322/P
Adresa sídla: Varadka 23, 08636 Nižná Polianka
IČO: 53067347
DIČ: 2121254531
IČ DPH: SK2121254531 od 1.7.2020

Vedenie spoločnosti
Spoločník: Obec Varadka
V zastúpení: Andrej Kurimský, konateľ (starosta obce Varadka)

Forma hospodárenia:
V prípade o b c h o d n e j  s p o l o č n o s t i obce Varadka, ak je jediným spoločníkom obec Varadka, je takým predpisom zákon SNR č. 369/1990 Zb. o obecnom zriadení, podľa ktorého je obec právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Štatutárnym orgánom obce je podľa § 13 ods. 5 zákona o obecnom zriadení starosta obce.
Konateľ Štatutárnym orgánom spoločnosti je konateľ, ktorý koná v mene spoločnosti samostatne, a to tak, že k vypísanému alebo vytlačenému obchodnému menu spoločnosti pripojí svoj podpis. Konateľ vykonáva svoju funkciu bezodplatne.

2. Štatút registrovaného sociálneho podniku
Ministerstvo práce, sociálnych vecí a rodiny Slovenskej republiky podľa § 7 ods. 4 písm. b zákona č. 112/2018 Z. z. o sociálnej ekonomike a sociálnych podnikoch v znení neskorších predpisov vydal osvedčenie  o priznaní štatútu registrovaného sociálneho podniku dňa 9. júla 2020.
Druh registrovaného podniku : INTEGRAČNÝ PODNIK
Číslo osvedčenia: 173/2020_RSP

3. Hlavná činnosť
Hlavným cieľom sociálneho podniku je v súlade s ustanovením  § 5 ods. 1 písm. b zákona č. 112/2018 Z. z. o sociálnej ekonomike a sociálnych podnikoch dosahovanie merateľného pozitívneho sociálneho vplyvu v oblasti poskytovania služieb. Pozitívny sociálny vplyv integračného podniku sa prejavuje podporou zamestnanosti prostredníctvom zamestnávania znevýhodnených a zraniteľných osôb.Účelom sociálneho podniku, ktorého cieľom je výroba, dodávanie, poskytovanie a distribuovanie tovarov a služieb, je to, aby zamestnanci získali zručnosti v remeselných povolaniach, aby rozvíjali svoje osobnostné predpoklady v zamestnaní a aby chápali dodržiavanie pravidiel. Sociálny podnik  rieši nezamestnanosť a skvalitňovanie služieb pre občanov obce a širšieho regiónu, jeho cieľom je vytvárať služby prospešné pre obec a širší región, ktoré sa neposkytujú a je po nich dopyt a informovať, motivovať a poskytovať informácie o sociálnom podnikaní iným potenciálnym záujemcom z obce a širšieho regiónu o význame sociálneho podniku.

4. Predmet podnikania
Poskytovanie služieb v poľnohospodárstve a záhradníctve, uskutočňovanie stavieb a ich zmien, , prípravné práce k realizácii stavby, dokončovacie stavebné práce pri realizácii exteriérov a interiérov, poskytovanie služieb v lesníctve a poľovníctve, opracovanie drevnej hmoty a výroba komponentov z dreva, kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod), poskytovanie služieb osobného charakteru, správa a údržba bytového a nebytového fondu v rozsahu voľných živností, vedenie účtovníctva, činnosť podnikateľských, organizačných a ekonomických poradcov, inžinierska činnosť, stavebné práce, projektovanie a konštruovanie elektrických zariadení, čistiace a upratovacie služby.

5. Rozvoj zamestnanosti
Cieľom podniku je znížiť mieru nezamestnanosti v obci, zvýšiť životnú úroveň obyvateľstva a podnietiť u nezamestnaných záujem o získanie nových vedomostí, zručností a udržanie pracovných miest pre ľudí s remeselnými zručnosťami, ktorí sa nevedia uplatniť na trhu práce.  
Priemerný počet zamestnancov vo fyzických osobách na plný čas bol 4. Podnik počas roka 2025 zamestnal v priebehu roka spolu 6 zamestnancov TPP evidovaných na Úrade práce a sociálnych vecí v Bardejove. Štruktúru zamestnancov sociálneho podniku tvorili 2 znevýhodnené osoby z dôvodu zdravotného postihnutia a 4 znevýhodnených osôb z dôvodu dlhodobej nezamestnanosti). K 31.12.2025 bolo v trvalom pracovnom pomere 4 zamestnanci (2 znevýhodnené osoby z dôvodu zdravotného postihnutia a 2 znevýhodnených osôb z dôvodu dlhodobej nezamestnanosti).  V roku 2025 mal uzatvorené 4 dohody o pracovnej činnosti s obyvateľmi obce.
Ako držiteľ štatútu registrovaného sociálneho podniku na nich poberal vyrovnávacie príspevky v rámci národného projektu „Poskytovanie finančných príspevkov integračným podnikom“podľa §19b zákona č. 112/2018 Z. z. o sociálnej ekonomike a sociálnych podnikochz Úradu práce, sociálnych vecí a rodiny ( 4dohody počas roka 2024). Suma dotácie z Úradu práce, sociálnych vecí a rodiny za rok 2024 bola v sume 33 768,3 Eur. 

6. Účtovná závierka 2024 – zhodnotenie
Na základe § 4 ods.2  zákona č.431 /2002 Z. z. o účtovníctve, sociálny podnik obce Varadka účtuje v sústave podvojného účtovníctva. 
Príprava a zostavenie závierkových prác sa skladá:
· Otvorenie počiatočného súvahového účtu
· Zaúčtovanie všetkých účtovných prípadov za daný rok
· Inventarizácia majetku a záväzkov a zaúčtovanie závierkových operácií
· Uzatvorenie účtovných kníh
· Zostavenie účtovných výkazov
Na základe účtovnej závierky zostavil  Súvahu, Výkaz ziskov a strát a Poznámky. Tieto výkazy tvoria závierku v podvojnom účtovníctve a sú súčasťou priznania dani z príjmov. Účtovná závierka je súčasťou konsolidovanej účtovnej závierky obce.
 OP Varadka s.r.o., r.s.p., ktorý je v zriaďovateľskej pôsobnosti obce, má povinnosť predkladať individuálnu účtovnú závierku v zmysle zákona o účtovníctve prostredníctvom systému RISSAM.výkazy. Zaradením do verejnej správy vzniklisubjektu určité povinnosti v oblasti finančného výkazníctva – t. j. predkladať údaje z účtovníctva resp. údaje za účelom hodnotenia plnenia rozpočtu subjektu verejnej správy v predpísanom rozsahu, formáte, spôsobom a v termínoch určených Ministerstvom financií SR. Portál FS nepovoľuje účtovnej jednotke, ktorá je subjektom verejnej správy, vykonať podanie. V systéme RISSAM predkladá aj Formulárov vzájomných vzťahov za príslušný rok.  
7. Prehľad hospodárenia spoločnosti
7.1 Stav bankových účtov a pokladne k 31.12.2025
Bankové účty SLSP - 69 711 EUR
Pokladnica –  245 Eur 
Inventúra pokladne bola vykonaná fyzicky 31.12.2025. Účtovný a fyzický stav bez rozdielu.

7.2 Výnosy a náklady

Náklady na hospodársku činnosť:  1 364 308 EUR, z toho: 

· Spotreba materiálu, energie a ostatných neskladovateľných dodávok 364 131 EUR
· Mzdové náklady 45 354 Eur
· Zákonné sociálne a zdravotné poistenie 15964 Eur
· Zákonné sociálne náklady 3 561 Eur
· Náklady vynaložené na obstaranie predaného tovaru 9 074
· Služby 847 310 EUR
· Odpisy DHM 24 552 Eur
· Dane a poplatky 2 544 Eur
Náklady na finančnú činnosť 3 956 Eur
                           Výnosy z hospodárskej činnosti spolu 1 377 910 Eur

· Tržby z predaja tovaru 33 252 EUR
· Tržby z predaja vlastných výrobkov a služieb 1 225 824 EUR
· Tržby z predaja dlhodobého nehmotného majetku, dlhodobého hmotného majetku a materiálu 53 000 EUR
· Ostatné výnosy z hospodárskej činnosti 78 600 EUR

Výsledok hospodárenia za účtovné obdobie po zdanení: 9 647 EUR


7.3 Súvaha k 31.12.2025

Aktíva vo výške
Majetok: 670 487 Eur 
Z toho: 
· dlhodobý hmotný majetok: 97 390 EUR 
· obežný majetok: 573 097 EUR
· zásoby: 104 181 EUR
· krátkodobé pohľadávky: 399 205 EUR
· finančný majetok (peniaze a účty v bankách): 69 711 EUR
                           Pasíva vo výške
                           VLASTNÉ IMANIE A ZÁVÄZKY: 670 487 EUR z toho:
· vlastné imanie 24 270 EUR
· krátkodobé záväzky: 463 749 EUR
· krátkodobé rezervy: 1 368 EUR
· bežné bankové úvery: 68 266 EUR
· krátkodobé finančné výpomoci: 112 834 EUR

7.4 Pohľadávky, záväzky a rezervy k 31.12.2025
Pohľadávky krátkodobé 399 205 Eur, krátkodobé záväzky 463 749 Eur. 
K 31.12.2025 bola vytvorená rezerva na nevyčerpanú dovolenku vo výške 1 368 EUR. 

8. Hlavná činnosť v roku 2025
OP Varadka s.r.o., r.s.p. bol zriadený za účelom podpory miestneho rozvoja a integrácie znevýhodnených osôb na trhu práce. Jednou z jeho kľúčových činností je stavebná činnosť, ktorá má významný potenciál nielen z hľadiska ekonomického prínosu, ale aj z pohľadu vytvárania stabilných pracovných miest v regióne. Spoločnosť realizuje svoju činnosť v súlade s princípmi sociálnej ekonomiky, pričom sa zameriava na vytváranie pracovných príležitostí pre znevýhodnené skupiny obyvateľstva a prispieva k miestnemu hospodárskemu rozvoju. Jedným z nosných pilierov jeho činnosti je oprava, údržba a realizácia projektov, spevnenie plôch a technickej infraštruktúry. Tieto činnosti zároveň slúžia ako praktická forma prípravy zamestnancov a zvyšovania ich kvalifikácie. Vzhľadom na rastúci dopyt po stavebných službách v regióne, má podnik potenciál sa zapojiť do projektov verejného a komunitného významu, čo podnik aj aktívne realizuje. 

Registrovaný sociálny podnik si môže uplatniť úľavu na dani zo zisku (Úľava na dani zo zisku pre registrované sociálne podniky podľa § 30d Zákona o dani z príjmov), ak tento zisk použije na svoj hlavný cieľ. Peniaze z ušetrenej dane za rok 2025 vo výške 9 647 EUR boli minuté na sociálny cieľ – na nákup majetku a naradia ako valnik Fiat Ducato (vozidlo pre 7 osob s korbou)...laserove meracie zariadenie a kosacky
 
V roku 2025 OP Varadka pokracovala v  subdodávke na stavbu bytových domov v obci Jasenov, ktorú dokoncila v roku 2026. Výslekom je 40 bytových jednotiek určených na sociálne nájomné bývanie  v obbci Jasenov
Taktiez v roku 2025 OP varadka pokracovala vo vystavbe rodinneho domu v obci Varadka.

10. Poradný výbor spoločnosti
Poradný výbor sociálneho podniku tvoria 2 obyvatelia obce a 1 zamestnanec, ktorý je zdravotne znevýhodnený zamestnanec spoločnosti. Na zasadnutiach poradného výboru sa prerokúvavajú ďalší rozvoj podniku, napredovanie v oblasti výstavby a aktuálne stavebné práce a pokrok v ich realizácii.


Vypracoval: Andrej Kurimský – konateľ                                                      Vo Varadke dňa 31.7.2026
